王芗斋说内家拳内家拳之为者。
本以柔胜刚之谓也。
则虽赤手空拳。
而无刚不摧。
敌虽有大力。
无不披靡。
精研斯术。
不仅为备非常。
应急变。更以强健身心。益寿延年。
为人生切身学问。
日久神而明之。
则存乎其人也。
胜强敌之道
遇任何强悍狂妄之人。勿生怖心。
心神沉着不乱。乃能举动得当。
气定神全。于此既先胜一着。
于平时。便需时时静观默察。
以参证原则。若能融汇要诀。
通解其义。则寡可胜众。弱能胜强。
比如泛舟于海。乘者虽多。
唯司舵驾船者一人。以足可定全船之方向。
吾之精详技艺。犹司舵操纵船只。
成竹在胸。此岂多寡数量上之比较。
单寡胜众。以弱制强。乃存乎此。
艺无止境
我技虽佳。然必有胜我之人。
高于我者。当以师礼事之。
取其所长。补吾所短。于是我技益进。
岂足为贬。传之后进。吾道益宏。
既或造诣独精。高出流俗。亦不能自满。
艺无止境。学问无涯。岂可自堵前程。
柔静为先
习艺之时。必宜潜心体会。
若行蛮力。绝不得窍诀。而须心如垂柳。
意随流水。四肢轻灵。中节作主。若能如此。
则能捕捉好机。刹那发劲。捷如闪电。
虽四两之力。亦可拨倒千斤。
神气布满
人之能者。谚称三头六臂。
然必须一心作主。若心有所偏。